सुबह उत्साह के साथ जागने से आपका दिन बढ़िया रहेगा और आप सारे दिन ताज़गी और एनर्जी महसूस करेंगे। जब आप अपने सुबह के रूटीन का अभ्यास कर रहे होंगे, आपको देखना होगा कि आपके लिए क्या अच्छा है, और जब भी आप उठेंगे तब आपको अपनी सुबह के लिए बनाई योजना का पालन करना होगा ताकि आप बिखरे हुये और हड़बड़ी में रहने की जगह बैलेंस्ड रह सकें। सुबह की शुरुआत सही तरीके से करने के लिए आपको यह करना चाहिए:  स्नूज़ (snooze) बटन मत दबाइए। अलार्म बजने पर उठिए और अपना दिन शुरू करने के लिए तैयार हो जाइए। स्नूज़ बटन दबाने से आप सिर्फ़ अपना समय बरबाद करेंगे और केवल कुछ मिनटों की आधी नींद ही आपको मिल पाएगी। एक गहरी सांस लीजिये और अपने फेफड़ों में हवा को भर लीजिये। उठिए और मुस्कुराइए! फ़ोन से खेलने में, अंगड़ाइयाँ लेने में और करवटें बदलने में समय मत बरबाद करिए। आप जितनी जल्दी शुरू करेंगे, आपको उतना ही अच्छा लगेगा। अगर आप अभी भी उनींदे हैं, तब सुबह की ताज़ी हवा में सांस लेने के लिए बाहर या बालकनी में जाइए। स्वयं को तैयार होने का पर्याप्त समय दीजिये। हालांकि आपको लग सकता है कि दस अतिरिक्त मिनट सोने से आपको अधिक आराम मिल सकता है, मगर वास्तव में इसका नकारात्मक असर होगा क्योंकि आपको तैयार होने के लिए दस मिनट कम मिलेंगे। हालांकि, नींद महत्वपूर्ण है मगर घर से बाहर निकलते समय आपको सहज और ताज़ा महसूस करना चाहिए न कि ऐसा कि आप स्लीपवॉकिंग (sleepwalking) कर रहे हैं। बाथरूम में जाइए और पूरे दिन के लिए अपने चेहरे और शरीर को तैयार करिए। मंजन करने और बालों को ब्रश करने से आपको लगता है कि आप दिन भर के लिए तैयार हो रहे हैं, और कमरे की चमकीली रोशनी आपको धीरे-धीरे और चेतन कर देगी। आपको यह करना चाहिए:  चेहरे पर ठंडे पानी के छींटे मारिए। सुबह शावर लेने का प्रयास करिए। हालांकि कुछ लोग रात में शॉवर लेते हैं, मगर सुबह ठंडे पानी का शावर लेना जागने के लिए एक बढ़िया तरीका होता है। बस गर्म या गुनगुने पानी का शॉवर मत लीजिये, वरना आप फिर सोने को तैयार हो जाएँगे। खुद को जगाने के लिए बाथरूम में रेडियो रख कर अपना मन पसंद म्यूजिक बजाने के बारे में सोचिए, या बस खुद ही गाइए। हेल्दी नाश्ता, एक हेल्दी और एनर्जेटिक दिन की शुरुआत की कुंजी होता है। गलत नाश्ता... या उससे भी बुरा, नाश्ता न करना... आपको धीमा और शेष दिन के लिए थका-पिटा महसूस करा सकता है। चाहे आप जितने भी व्यस्त क्यों न...

TL;DR in Chinese:
神清气爽地起床。 在卫生间醒来。 上午晚些时候享用一杯咖啡。